เรื่องร้องเรียน: ต้องการให้ทาง กทม มาตีเส้นห้ามจอดบนถนน เนื่องมาจากบริเวณสามแยกนี้มักมีรถมาจอดกีดขวามทางเข้าออกเป็นประจำ
การดำเนินการของเจ้าหน้าที่: ขอเรียนว่า บริเวณปากซอยที่ผู้ร้องแจ้ง ได้รับการคุ้มครองตามพระราชบัญญัติจราจรทางบก พ.ศ. 2522 มาตรา 55 (6) อยู่แล้ว การทำเครื่องหมายเส้นทะแยงห้ามจอดกีดขวางซ้ำซ้อนอีกจะทำให้ประชาชนสับสนว่า ทางเข้า-ออกอื่นๆ ที่ไม่มีเครื่องหมายเส้นทะแยงห้ามจอดกีดขวาง อนุญาตให้หยุดรถขวางทางเข้า-ออกได้ โดยปกติสำนักงานวิศวกรรมจราจร จะจัดทำเส้นทะแยงห้ามจอดกีดขวาง ให้เฉพาะหน่วยงานราชการ บริเวณทางแยก และซอยสาธารณะ ตลอดจนเส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถเลี้ยวขวา เข้า-ออกเท่านั้น กรณีซอยดังกล่าว เป็นซอยตัน ไม่ใช่เส้นทางลัดออกสู่ถนนหรือซอยอื่นๆ จึงไม่อยู่ในหลักเกณฑ์การจัดทำเส้นทะแยงเหลืองของสำนักการจราจรและขนส่ง
ความเห็นของผู้แจ้ง: ขอบคุณที่อย่างน้อยก็มีการตามเรื่องจนจบนะครับ เสียใจที่แก้ปัญหาอะไรไม่ได้เลย จริงอยู่มันมี พรบ คลุม แต่แจ้งไลน์ 1584dlt ไปก็ไม่มีแม้แต่คนจะรับเรื่อง  ซอยนี้ใช้หลักเกณฑ์อะไรว่าเป็นซอยตันครับ ดูใน google map ก็จะรู้ว่ามันเป็นก้นซอย แต่มันก็เชื่อมกับซอยอื่นๆด้วย เพียงแต่คนจอดขวางทางเข้าออกทางเชื่อมกันจนเป็นนิสัย คนอยู่ก้นซอยก็รับกรรมกันไป
พื้นที่: แขวงทุ่งวัดดอน เขตสาทร กรุงเทพมหานคร